Heavy metal

Opphav (1960-tallet)

Heavy metal er en videreutvikling av blues, blues rock og rock. Stilen sprang ut av hardrock-band som mellom 1967 og 1974 blandet blues og rock, og på den måten skapte en hybrid bestående av tung musikk hvor lydbildet ble konsentrert rundt gitarene og trommene.
Amerikansk blues musikk var ganske populært blant de britiske rockerne på 1960-tallet. Band som The Rolling Stones og The Yardbirds spilte cover-låter som var originalt spilt inn med akustiske gitarer, men de spilte inn låtene med elgitarer og høyere tempo.
The Who og The Kinks var de som lagde en opening til forskjellige heavy metal-stiler med å lage power-chords og mer aggressive måter å spille slagverk på. The Kinks' «You Really Got Me» fra 1964, ble av noen ansett som en av de første heavy metal-sangene. Det var også den første sangen med power-chord-riff som gikk igjen og igjen i sangen. En annen «tidlig heavy metal sang» er  Blue Cheers coverversjon  av «Summertime Blues» (1968), mens «Helter Skelter» og «Revolution» av The Beatles satt en ny standard til «distortion-en» og agrissiviteten i et pop-album.

Heavy metal blir til (sent 1960, tidlig 1970-tallet)

Utgivelsene fra 1970 av Led Zeppelin, Black Sabbath og Deep Purple var platene som fikset og formet selveste sjangeren. Mange av de bandene som først ble karakterisert som heavy metal (Led Zeppelin, Deep Purple, UFO og Uriah Heep) er nå ofte kalt hardrock-band i det moderne metal-miljøet, fordi bandene er mildere og mer klassisk hardrock-aktig enn det vi har nå og fordi det har kommet bedre definisjoner og klarere syn på hva som er heavy metal.
Sjangerens eksakte opprinnelse er noe omdiskutert. Noen mener at det var «den første låten på den første platen til Black Sabbath», andre igjen mener at Led Zeppelin var de første og fremste pionerene innen sjangeren med albumet Led Zeppelin. Uansett hvem som skal ha æren for å ha skapt heavy metal, har utvilsomt band som Black Sabbath, Judas Priest, Led Zeppelin, Thin Lizzy, Deep Purple og Motörhead vært pionerer innen heavy metal.

Glam metal

Heavy metal vokste i popularitet fra slutten av 1960-tallet gjennom 1970-tallet, og nådde sitt høydepunkt på 1980-tallet. På 1980-tallet oppstod det bl.a. en undersjanger kalt glam metal (også kalt «hair metal») i USA, der det ble konsentrert veldig mye på kostyme, sceneshow og ikke minst håret, som ofte var helt dekket i hårspray og vannstoffer. Sjangeren ble ofte sett på som hardrock istedenfor metal. Denne sjangeren skaffet heavy metal mange tilhengere, men ble også mislikt av andre tilhengere av metal, og mange band ble ofte kritisert for at de bare ville tjene penger.

New Wave of British Heavy Metal

New Wave of British Heavy Metal (NWOBHM) (direkte oversatt, «den nye bølgen med britisk heavy metal») oppstod på slutten av 1970-tallet i både heavy metal og speed metal-sjangeren og var en reaksjon på den tidens frafall av heavy metal-band. Sjangeren vokste seg stor gjennom 80-tallet med band som Iron Maiden, Judas Priest og Motörhead i spissen. Det ville vise seg at disse bandene samt andre som bla Diamond Head ville bli veldig viktig for utviklingen av thrash metal.

Ekstrem metal

I undergrunnen og i lokale miljøer ble det på ulike tidspunkt på 1980-tallet utviklet mer ekstreme former for heavy metal. Disse var thrash metal, death metal og black metal. Death metal og black metal ble dannet på midten av 1980-tallet av band som Celtic Frost, Venom og Bathory. Det første norske anerkjente bandet var Old Funeral. Ekstrem metal er brukt som en fellesbetegnelse på all ekstrem heavy metal. Det vil si hovedsakelig death, black og thrash metal, men det er andre band som også regnes som ekstreme, selv om de ikke går under disse sjangrene. Et eksempel på dette er Opeth, som lager progressiv metal som ofte når «ekstreme høyder». Opeth blir derfor sett på av mange som et ekstremt progressivt metal-band.

Heavy metal mister status (1990-tallet)

På 1990-tallet så det mørkt ut for heavy metal, da grunge rock og band som Nirvana slo gjennom. Nirvana-albumet Nevermind fra 1991 endret ene og alene mye av fokuset og populariteten. Mange heavy metal-band begynte å eksperimentere med andre sjangere da heavy metal ble mer og mer preget av stagnasjon. Det var på denne tiden norsk black metal tok av; ikke på grunn av grunge rock, men også som en reaksjon på lite variert og kommersiell heavy metal. Selv om det var «MTV-band» som spilte glam/«pop metal» som merket størst reduksjon i popularitet, påvirket det også hardere band, i tillegg til veletablerte band som Judas Priest og Iron Maiden. I tillegg til grunge rock sørget også den splitter nye musikken fra band som Limp Bizkit og Korn for å undergrave de tradisjonelle heavy metal-sjangrene fra midten av 1990-tallet og utover. De nye kommersielle suksessene kom nesten utelukkende fra USA, og har ofte blitt referert til som «New Wave of American Heavy Metal», en variant av «New Wave of British Heavy Metal» som var en stor bølge med heavy metal-band fra Storbritannia rundt 1980.

New Wave of American Heavy Metal

New Wave of American Heavy Metal (NWOAHM) (direkte oversatt, «den nye bølgen med amerikansk heavy metal») var en bølge hvor mange amerikanske band på 1990-tallet (og slutten av 1980-tallet) kombinerte hardcore punk med heavy metal og skapte sjangeren metalcore som kom til å bli meget populær blant unge (spesielt i USA) som ikke tidligere var tilhengere av heavy metal. En annen sjanger som ble skapt på dette tidspunktet var groove metal av pionerene Exhorder, og gjort populært av blant annet Pantera. Begrepet NWOAHM regnes ikke som en egen sjanger, slik som NWOBHM ofte brukes. En annen viktig sjanger som ble skapt i denne perioden er nu metal, i tillegg til den mindre populære sludge metal.

Tilbake i varmen (2000-tallet–d.d.)

Rundt år 2000 fikk heavy metal tilbake sin popularitet sammen med hardrock, og en bølge av ungdommer kastet seg på «moten». En av grunnene til den brå gjenopplivingen av heavy metal og hardrock var Internett sin utbredelse. Internett ville vise seg å spille en stor rolle for musikken. Som ild i tørt gress ble ungdommer kjent med ny musikk og band som ikke hadde fått like mye mediapublisitet tidligere, selv om det var heavy metal-band med lange karrierer. I dag er heavy metal en av de største sjangrene med noen av de mest lojale tilhengerne verden over.
Europeisk heavy metal har på mange måter skilt seg fra amerikansk siden 2000-tallet. I USA har heavy metal-scenen vært dominert av death metal, post-thrash metal og hardcore-inspirerte band. I Europa har heavy metal holdt seg mer tradisjonelle når det kommer til de melodiske sjangrene, og har mye mer folk, viking og black metal. Dette har en sammenheng med at alle sjangrene stammer fra nettopp disse kontinentene. I Europa har melodisk death metal som oppstod i Sverige på 1990-tallet vokst, mens europeisk thrash metal i motsetning til den amerikanske generelt er mindre hardcore-inspirert, og mer tradisjonell eller black metal-inspirert.

Andre sjangerbegrep

I tillegg til nevnte sjangere, kan musikksjangeren også beskrives med ulike prefiks som melodisk, symfonisk, nyklassisk, teknisk og regionvis som skandinavisk, europeisk eller amerikansk metal.